Vozačica (19) i dva maloljetnika od 16 godina ozlijeđeni u teškoj nesreći

Mlada vozačica (19) skrivila je tešku prometnu nesreću u kojoj su ozlijeđeni ona i dva malodobna putnika iz automobila od 16 godina.

Kako otkrivaju u policiji jutros, djevojka je u zavoju izletjela s ceste sinoć oko 23.30 sati u Varaždinskoj ulici u Novom Marofu. Nije bila vezana.

Zbog neprilagođene brzine u zavoju je prešla na suprotnu stranu i nogostup te je udarila u stup javne rasvjete.

“Uslijed udara je izletjela vozilom po padini, na travnatu površinu, pri čemu se vozilo višestruko prevrnulo i udarilo u metalnu ogradu, nakon čega se zaustavilo na krovu. Troje ozlijeđenih je prevezeno u varaždinsku bolnicu”, rekli su u policiji u petak.

Mladu vozačicu, po svemu sudeći, čeka kaznena prijava za izazivanje teške prometne nesreće.

Objava Vozačica (19) i dva maloljetnika od 16 godina ozlijeđeni u teškoj nesreći pojavila se prvi puta na Danica.hr.