Upravo: dijete (4) poginulo u teškoj nesreći!

Dijete je smrtno stradalo u teškoj nesreći na autocesti A4 prema Varaždinu.

“U petak oko 18.30 sati na prostoru odmorišta Ljubešćica u sklopu benzinske postaje na autocesti A-4, smjer Zagreb – Varaždin, u prometnoj je nesreći smrtno stradalo četverogodišnje dijete.

Državljanin Poljske starosti 30 godina upravljao je osobnim vozilom s priključnom kamp prikolicom te je u trenutku kad je kretao prema agregatu za gorivo, udario dijete koje se kretalo između vozila i kamp prikolice.

Na mjesto događaja izašla je ekipa Zavoda za hitnu medicinu koja je konstatirala smrt djeteta.

U tijeku je očevid na mjestu događaja koji vodi zamjenica Općinskog državnog odvjetnika u Varaždinu, uz stručnu pomoć policijskih službenika Policijske uprave varaždinske.

Tijelo djeteta prevest će se u Opću bolnicu Varaždin gdje će se obaviti obdukcija”, priopćili su večeras iz varaždinske policije.

Objava Upravo: dijete (4) poginulo u teškoj nesreći! pojavila se prvi puta na Danica.hr.