Pijana vozačica skrivila sudar i završila u bolnici. Napuhala 2,64 promila

Mortus pijana vozačica skrivila je prometnu nesreću u nedjelju navečer te završila u bolnici.

Kako jutros javlja policija, nesreća se dogodila sinoć nešto prije 20.30 sati u Varaždinskoj ulici u Novom Marofu.

“Vozačica (34) upravljala je automobilom pod utjecajem alkohola od 2.64 promila. Prilikom vožnje u slijedu, nije držala potreban razmak i udarila je u zadnji dio automobila kojim je ispred nje upravljao vozač (61) koji je usporio vožnju zbog skretanja udesno na parkiralište.

Od udara, vozilo 61-godišnjaka odbačeno je u stražnju stranu parkiranog osobnog automobila. U prometnoj nesreći ozlijeđena je 34-godišnjakinja.

Medicinska joj je pomoć pružena u Općoj bolnici Varaždin, a njezine ozlijede će se okvalificirati naknadno”, izvijestili su u ponedjeljak iz varaždinske Policijske uprave.

Objava Pijana vozačica skrivila sudar i završila u bolnici. Napuhala 2,64 promila pojavila se prvi puta na Danica.hr.